Steel Dawn

Steel Dawn er en amerikansk postapokalyptisk action- og science fiction-film fra 1987 regissert av Lance Hool. Filmen er lagt til en dyster fremtid etter apokalypsen. Krigeren Nomad slår seg ned hos en gruppe settlere som angripes hardt av en bande som er ute etter vannet de kontrollerer. Nomad ender opp som settlernes reddende engel. Hovedrollen spilles av Patrick Swayze, mens sentrale biroller spilles av Lisa Niemi, Christopher Neame, Brion James og Anthony Zerbe.

 Handling 
Den ensomme krigeren Nomad vandrer gjennom ørkenen etter apokalypsen. Omsider kommer han over en gruppe settlere som er i ferd med å bli utslettet av en bande som er ute etter vannet de kontrollerer. Den ensomme krigeren blir boende sammen med dem og ender opp med å bli deres reddende engel.

 Om filmen 
Steel Dawn ble innspilt i Namibia.http://www.imdb.com/title/tt0094033/locations

Plottet i filmen har likhetstrekk med westernfilmen Shane.

Filmen ble en kommersiell flop da den kun innbrakte $562 000 ved amerikanske kinoer. Produksjonskostnadene er anslått til $3,5 millioner.http://www.imdb.com/title/tt0094033/business 

Den ble ikke satt opp på norske kinoer, men ble utgitt på video av Virgin Video i 1988.Aftenposten weekend – Videotoppen (23.4.1988, s.42)

 Rollebesetning 
 Patrick Swayze : Nomad  
 Lisa Niemi : Kasha 
 Anthony Zerbe : Damnil 
 Christopher Neame : Sho 
 Brion James : Tark 
 John Fujioka : Cord 
 Brett Hool : Jux 

 Referanser 

 Eksterne lenker 

 Post-Apocalypse (en detaljert beskrivelse av filmen med mange bilder)

Kategori:Science fiction-filmer fra USA
Kategori:Actionfilmer fra USA
Kategori:Postapokalyptiske filmer
Kategori:Dystopiske filmer fra USA
Kategori:Filmer fra 1987
Kategori:Engelskspråklige filmer
Kategori:Eventyrfilmer fra USA
Kategori:Filmer lagt til ørkenområder